7,62 × 39 mm M43

Ar  7,62 × 39 mm M43 (evit ar bloavezh 1943) zo ur munision soviedel savet da gentañ evit ar garabinenn SKS adalek 1943. Implijet kalz eo er bed a-bezh abaoe ar bloavezhioù 1950 abalamour dezhañ bezañ tennet gant ar fuzuilhoù-arsailh AK-47. Unan eus ar c'hartouchennoù implijet ar muiañ er bed milourel eo c'hoazh hiziv an deiz.

 Istor 
E dibenn 1943 e c'houlennas an Arme Ruz e vije savet ur munision nevez, dezhañ ur galloud etre hini ar 7,62 mm Tokarev, implijet neuze er bistolenn Tokarev TT 33 hag er bistolenn-vindrailher PPCh-41, hag hini ar 7,62 × 54 mm implijet er fuzuilh Mosin-Nagant. Ar meizad munision etre a oa deuet da soñj ijinourien an arme goude bezañ studiet ar Maschinenkarabiner 42(H) alaman (a voe deveret ar Sturmgewehr 44 anezhe) hag ar garabinenn M1 stadunanat POPENKER Maxim, 7.62x39mm M43 Soviet Intermediate Cartridge, Modern Firearms (lennet d'ar 25/07/2025), a rae o-div gant bannadelloù bras o c'halibr ensoc'het en un douilhez verroc'h.
kleiz|thumb|200x200px|Ur gartouchenn 7,62 mm M43 Full Metal Jacket.
Stummoù kentañ ar munision kinniget e 1944 a oa dezhe un douilhez 41 mm. E 1947 e voe berraet da 39 mm hag hiraet he bannadell. D'ar poent-se e voe dibabet en ur mod ofisiel gant an armeoù soviedel. Ar 5,45 × 39 mm implijet en AK-74 a oa sañset kemer e blas adalek 1974, met chom a ra kalz armoù kambret e 7,62 mm M43 e servij e arme pe polis Rusia. 

Uheloc'h eo e c'halloud-toullañ evit hini ar munisionoù 5,56 x 45 mm broioù AFNA pe ar c'hartouchennoù soviedel 5,45 × 39 mm M74 abalamour d'e voled gwisket gant dir. An danvez-se a oa bet dibabet evit abegoù ekonomikel da gentañ. 

Daoust d'ar 7,62 mm M43 bezañ savet evit an arme, gellet a ra bezañ implijet evit ar chase abalamour d'e berzhioù bannouriezh dereat betek 600 metr ha d'e argil izel CARTER Aaron, An Ode to the 7.62x39mm (M43) Soviet, American Hunter, 12/11/2021 (lennet d'ar 25/07/2025). Karabinennoù-morailh evel ar CZ 600 zo gwerzhet er c'halibr-mañ Lec'hienn CZ (lennet d'ar 25/07/2025). E Bro-C'hall n'haller ket en ober peogwir eo renket ar 7,62 mm M43 er rummad B (munisionoù evit an dennerien sport hepken). Boledoù emledus a zo bet savet evit ar chaseourien. 

 Armoù kambret e 7,62 mm M43 7,62 x 39, Arme et Passion (lennet d'ar 25/07/2025) 

 Karabinennoù : SKS, vz. 52/57, Rashid, Karabiner S. ;
 Fuzuilhoù-arsailh : AK-47/AKM-59 hag o c'hopiennoù ; Sa Vz. 58, RK 62, M4-WAC-47, Type 68
 Fuzuilhoù-mindrailher / Mindrailherezioù : Kalachnikov RPK, RPD hag o c'hopiennoù.

 Liammoù diavaez 
  Taolenn ar munision war lec'hienn ar CIP

 Daveennoù 

Rummad:Kalibroù armoù-tan
Rummad:Munisionoù URSS